Bayfrontin metroasema

Bayfront on Singaporen Mass Rapid Transit -metrojärjestelmän asema Circle Linella (CCL) ja Downtown Linella (DTL) lähellä Marina Bay Sandsia Singaporen keskusta-alueella. Se avattiin 12. tammikuuta 2012. Vaihtoyhteys Downtown Linelle avautui 22. joulukuuta 2013, asemalla on laiturinvälinen vaihtoyhteys linjojen välillä. Historia 14. kesäkuuta 2005 Land Transport Authority (LTA) ilmoitti, että Bayfrontin asema olisi osa Downtown Extensionia (DTE) Millenniasta (nykyinen Promenade) Chinatowniin. Aseman kerrottiin palvelevan tulevaa Marina Bay Sandsin lomakeskusta. Alun perin linja oli suunniteltu Circle Linen haaraksi mutta siitä tehtiin osa Downtown Linen ensimmäistä vaihetta vuonna 2007. Asemalta kerrottiin olevan myös vaihtoyhteys Circle Linen Marina Bayn asemalle johtavaan haaraan. Aseman alkuperäinen kiinankielinen nimi (贝弗兰) aiheutti jonkin verran kiistaa. Kiinankielisen sanomalehden Lianhe Zaobaon toimittaja Chua Chim Kang arvosteli käännöstä, kutsuen sitä "merkityksettömäksi" ja pitäen sitä kiinan kielen "rapautumisena". LTA muutti myöhemmin aseman väliaikaisen kiinankielisen nimen nykyiseen muotoonsa, joka heijasti aseman palveleman alueen "merellistä vivahdetta": "海湾" tarkoittaa "lahtia" ja "舫" tarkoittaa "pieniä veneitä". Sopimus aseman ja siihen liittyvien tunnelien rakentamisesta myönnettiin Sembawang Engineers & Constructorsille marraskuussa 2007. Aseman pohjoispään suunnitteli Marina Bay Sands Integrated Resortin kehittäjä. Aseman rakentaminen vaati yhteistyötä Marina Bay Sandsin kanssa aseman integroimiseksi lomakeskukseen. Asema avattiin 14. tammikuuta 2012 ja Vaihtoyhteys Downtown Linelle avattiin 22. joulukuuta 2013. Lähteet Aiheesta muualla Kuvia tai muita tiedostoja aiheesta Bayfrontin metroasema Wikimedia Commonsissa Bayfrontin metroasema Singaporen liikennelaitoksen sivuilla (englanniksi)